b'\n_START_ARTICLE_\nEEE ir Norvegijos parama\n_START_SECTION_\nKontekstas\n_START_PARAGRAPH_\nIslandija, Lichten\xc5\xa1teinas ir Norvegija yra Europos S\xc4\x85jungos partneriai per Europos Ekonomin\xc4\x97s Erdv\xc4\x97s susitarim\xc4\x85. Jis \xc4\xafgalina laisv\xc4\x85 preki\xc5\xb3, paslaug\xc5\xb3, \xc5\xbemoni\xc5\xb3 ir kapitalo jud\xc4\x97jim\xc4\x85 vidaus rinkoje. EEE susitarimas taip pat \xc4\xaftraukia bendr\xc4\x85 tiksl\xc4\x85 ma\xc5\xbeinti socialin\xc4\x99 ir ekonomin\xc4\x99 atskirt\xc4\xaf Europoje. Susitarimui \xc4\xafsigaliojus 1994 metais, Islandija, Lichten\xc5\xa1teinas ir Norvegija prisideda prie socialin\xc4\x97s ir ekonomin\xc4\x97s raidos ma\xc5\xbeiau pasiturin\xc4\x8diose ES ir EEE \xc5\xa1alyse. \xc5\xa0is ind\xc4\x97lis buvo skirstomas per Finansin\xc4\xaf mechanizm\xc4\x85 (1994-1998), Finansin\xc4\xaf instrument\xc4\x85 (1999-2003) bei EEE ir Norvegijos (2004-2009 ir 2009-2014). Nuo 2004 met\xc5\xb3, egzistuoja du atskiri mechanizmai: EEE parama ir Norvegijos parama. Norvegija yra pagrindinis abiej\xc5\xb3 mechanizm\xc5\xb3 ind\xc4\x97lininkas (EEE parama 95.8% ir Norvegijos parama 100%). Susitarime d\xc4\x97l Finansini\xc5\xb3 mechanizm\xc5\xb3 2009-2014 metams, buvo nutarta dvi\xc5\xa1ali\xc5\xb3 santyki\xc5\xb3 tarp \xc5\xa1ali\xc5\xb3-donori\xc5\xb3 ir \xc5\xa1ali\xc5\xb3-paramos gav\xc4\x97j\xc5\xb3 stiprinim\xc4\x85 \xc4\xaftraukti kaip esmin\xc4\xaf tiksl\xc4\x85 greta socialin\xc4\x97s ir ekonomin\xc4\x97s atskirties ma\xc5\xbeinimo. Pasibaigus finansavimo laikotarpiui, \xc5\xa1alys-donor\xc4\x97s ir ES \xc4\xafvertina tolesn\xc4\x97s paramos poreik\xc4\xaf ma\xc5\xbeinant socialin\xc4\x99 ir ekonomin\xc4\x99 atskirt\xc4\xaf EEE ir derasi d\xc4\x97l finansini\xc5\xb3 \xc4\xafna\xc5\xa1\xc5\xb3.\n_START_SECTION_\nTinkamumas\n_START_PARAGRAPH_\nTinkamumo paramai kriterijai atspindi ES Sanglaudos Fondo reikalavimus \xc5\xa1alims, kuriose BNP gyventojui yra ma\xc5\xbeiau nei 90% ES vidurkio. \xc5\xa0alys, kurios tapo ES nar\xc4\x97mis iki 2004 met\xc5\xb3, negauna Norvegijos paramos finansavimo.\n_START_SECTION_\nEiga\n_START_PARAGRAPH_\n\xc5\xa0alys-donor\xc4\x97s ir ES susitaria d\xc4\x97l visos ind\xc4\x97lio sumos bei finansavimo pasidalinimo tarp \xc5\xa1ali\xc5\xb3-gav\xc4\x97j\xc5\xb3. Skirtos nacionalin\xc4\x97s paramos r\xc4\x97muose, donorai derasi su kiekviena \xc5\xa1alimi-gav\xc4\x97ja ir nutaria, kokios programos turi b\xc5\xabti sukurtos, j\xc5\xb3 tikslus ir paramos kiekvienai programai dyd\xc4\xaf. Susitarimai remiasi nacionaliniais poreikiais ir prioritetais \xc5\xa1alyse-gav\xc4\x97jose bei bendradarbiavimu su \xc5\xa1alimis-donor\xc4\x97mis. Nacionalin\xc4\x97 koordinuojanti institucija yra atsakinga u\xc5\xbe program\xc5\xb3 valdym\xc4\x85 kiekvienoje \xc5\xa1alyje-gav\xc4\x97joje. Program\xc5\xb3 operatoriai sukuria ir administruoja programas, da\xc5\xbenai kartu su partneriais i\xc5\xa1 \xc5\xa1ali\xc5\xb3-donori\xc5\xb3, bei skirsto finansavim\xc4\x85 projektams. Projektai da\xc5\xbeniausiai atrenkami pagal atvirus kvietimus teikti parai\xc5\xa1kas, organizuojamus Program\xc5\xb3 operatori\xc5\xb3..\n_START_SECTION_\nEEE ir Norvegijos parama 2014-2021\n_START_PARAGRAPH_\n2015 met\xc5\xb3 liepos 20 dien\xc4\x85, Norvegijos U\xc5\xbesienio reikal\xc5\xb3 ministerija paskelb\xc4\x97, kad Norvegija ir ES parafavo susitarim\xc4\x85 d\xc4\x97l naujo EEE ir Norvegijos paramos laikotarpio. Kol kas kai kurios detal\xc4\x97s dar n\xc4\x97ra ai\xc5\xa1kios. Finansavimo laikotarpis buvo prailgintas nuo penki\xc5\xb3 iki septyneri\xc5\xb3 met\xc5\xb3. Norvegijos parama (finansuojama tik Norvegijos) sudaro 179.1 milion\xc5\xb3 eur\xc5\xb3 per metus, o EEE parama sudaro 221.2 milijon\xc5\xb3 eur\xc5\xb3 per metus 2014-2021 laikotarpiu. Remiantis Norvegijos U\xc5\xbesienio reikal\xc5\xb3 ministerijos prane\xc5\xa1imu spaudai, parama bus sutelkta \xc4\xaf inovacijos ir augimo per mokslinius tyrimus skatinim\xc4\x85, \xc5\xa1vietim\xc4\x85 ir didesn\xc4\xaf mobilum\xc4\x85 Europos darbo rinkoje. Norvegija taip pat i\xc5\xa1pl\xc4\x97s bendradarbiavim\xc4\x85 su \xc5\xa1alimis-gav\xc4\x97jomis teisingumo ir vidaus reikal\xc5\xb3 srityje, \xc4\xafskaitant bendras pastangas kovojant su migracijos keliamais i\xc5\xa1\xc5\xa1\xc5\xabkiais Europoje.  Taip pat bus \xc4\xafkurtas 850 milijon\xc5\xb3 norvegi\xc5\xa1k\xc5\xb3 kron\xc5\xb3 siekiantis regioninis fondas. \xc5\xa0iuo fondu bus siekiama spr\xc4\x99sti \xc5\xa1ali\xc5\xb3 sienas kertan\xc4\x8dias problemas.\n_START_SECTION_\nRezultatai\n_START_PARAGRAPH_\nProgramos t\xc4\x99sis iki 2017, ta\xc4\x8diau iki \xc5\xa1iol atlikta keletas \xc4\xafvertinim\xc5\xb3. Nepriklausomas NVO program\xc5\xb3 \xc4\xafvertinimas nustat\xc4\x97, kad programos padidino pilietin\xc4\x97s visuomen\xc4\x97s Centrin\xc4\x97je ir Piet\xc5\xb3 Europoje geb\xc4\x97jimus bei pad\xc4\x97jo mobilizuoti pilie\xc4\x8dius i\xc5\xa1rei\xc5\xa1kti savo pozicij\xc4\x85 bei aktyviai bendrauti su vald\xc5\xbeios institucijomis. Kitus pirminius rezultatus rasite Metin\xc4\x97s statuso ataskaitos.\n_START_SECTION_\n2004\xe2\x80\x932009\n_START_PARAGRAPH_\nEEE parama: \xe2\x82\xac672 mln_NEWLINE_\xc5\xa0alys-paramos gav\xc4\x97jos: Bulgarija (nuo 2007), Kroatija, Kipras, \xc4\x8cekija, Estija, Graikija, Vengrija, Latvija, Lietuva, Malta, Lenkija, Portugalija, Rumunija (nuo 2007), Slovakija, Slov\xc4\x97nija ir Ispanija._NEWLINE_Norvegijos parama: \xe2\x82\xac567 mln_NEWLINE_\xc5\xa0alys-paramos gav\xc4\x97jos: Kroatija, Kipras, \xc4\x8cekija, Estija, Vengrija, Latvija, Lietuva, Malta, Lenkija, Slovakija ir Slov\xc4\x97nija._NEWLINE_Papildomai, Norvegija skyr\xc4\x97 \xe2\x82\xac68 mln Norvegijos dvi\xc5\xa1alio bendradarbiavimo programoms su Bulgarija ir Rumunija, kuomet \xc5\xa1ios \xc5\xa1alys prisijung\xc4\x97 prie ES 2007. Norvegija \xe2\x80\x93 pagrindin\xc4\x97 paramos dav\xc4\x97ja \xe2\x80\x93 suteik\xc4\x97 beveik 97% viso finansavimo visoms trims finansavimo programoms._NEWLINE_ES ir EEE pl\xc4\x97tra 2004 ir 2007 pareikalavo esminio \xc4\xafna\xc5\xa1\xc5\xb3 \xc4\xaf Europos sanglaud\xc4\x85 padidinimo. Daugumos nauj\xc5\xb3j\xc5\xb3 nari\xc5\xb3 socialinio ir ekonominio i\xc5\xa1sivystymo lygis buvo \xc5\xbeymiai \xc5\xbeemesnis nei ES vidurkis. Pavyzd\xc5\xbeiui, 10 \xc5\xa1ali\xc5\xb3, prisijungusi\xc5\xb3 prie ES 2004 metais turi 75 milijonus gyventoj\xc5\xb3, ta\xc4\x8diau j\xc5\xb3 bendras BVP yra \xc5\xbeemiau Norvegijos ir \xc5\xa0veicarijos, kurios kartu turi tik 12 milijon\xc5\xb3 gyventoj\xc5\xb3. 2004\xe2\x80\x932009 met\xc5\xb3 laikotarpiu, Norvegija, Islandija ir Lichten\xc5\xa1teinas \xe2\x82\xac1.307\xc2\xa0 milijard\xc5\xb3 paramos. Parama kiekvienai \xc5\xa1aliai buvo apskai\xc4\x8diuota remiantis gyventoj\xc5\xb3 skai\xc4\x8diumi ir BVP vienam gyventojui, tad Lenkija tapo did\xc5\xbeiausios paramos gav\xc4\x97ja, o po jos sek\xc4\x97 Vengrija, Rumunija ir \xc4\x8cekija.\n_START_SECTION_\nRezultatai\n_START_PARAGRAPH_\nGalutinis EEE ir Norvegijos paramos 2004-2009 metais \xc4\xafvertinimas pri\xc4\x97jo \xc5\xa1ios i\xc5\xa1vados: \xe2\x80\x9cEEE/Norvegijos parama tikrai prisid\xc4\x97jo prie atskirties Europoje ma\xc5\xbeinimo, nors, \xc5\xbeinoma, ma\xc5\xbeesniu lygiu nei ES finansavimas.\xe2\x80\x9d (2012)_NEWLINE_Norvegijos Generalinio Auditoriaus tarnyba nusprend\xc4\x97, kad \xe2\x80\x9cprojektai, \xc4\xafgyvendinti 2004\xe2\x80\x932009 metais did\xc5\xbeia dalimi \xc4\xafgyvendino planuotus u\xc5\xbedavinius. Taip pat yra ir pavyzd\xc5\xbei\xc5\xb3, kuomet vietiniame lygmenyje pasiekta i\xc5\xa1sikelt\xc5\xb3 tiksl\xc5\xb3.\xe2\x80\x9d (2013)_NEWLINE_Vertinimai pagal sektorius pateikiami \xc4\x8dia Norvegijos U\xc5\xbesienio reikal\xc5\xb3 ministerijos tinklapis.\n_START_SECTION_\n2014-2021\n_START_PARAGRAPH_\nTre\xc4\x8diasis EEE ir Norvegijos finansini\xc5\xb3 mechanizm\xc5\xb3 laikotarpis apima 2014 - 2021 metus. \xc5\xa0iuo laikotarpiu Lietuvai skirta 117,6 milijonai eur\xc5\xb3 Norvegijos ir EEE investicij\xc5\xb3 \xc4\xafvairiems projektams \xc5\xa1alyje \xc4\xafgyvendinti.\n_START_SECTION_\n2009-2014\n_START_PARAGRAPH_\nAntrasis EEE ir Norvegijos finansini\xc5\xb3 mechanizm\xc5\xb3 laikotarpis apima 2009 - 2014 metus. \xc5\xa0iuo laikotarpiu Lietuvai skirta 84 milijonai eur\xc5\xb3 Norvegijos ir EEE paramos \xc4\xafvairiems projektams \xc5\xa1alyje \xc4\xafgyvendinti. Planuojama, kad paramos \xc4\xafgyvendinimo laikotarpis t\xc4\x99sis iki 2017 m. vidurio. Lietuvoje \xc4\xafgyvendinamos \xc5\xa1ios programos Lietuvoje \xc4\xafgyvendinamos \xc5\xa1ios programos.\n_START_SECTION_\nFinansinis instrumentas 1999\xe2\x80\x932003\n_START_PARAGRAPH_\n1999\xe2\x80\x932003 met\xc5\xb3 laikotarpiu, Graikija, Airija, \xc5\xa0iaur\xc4\x97s Airija, Portugalija ir Ispanija gavo Greece, \xe2\x82\xac119.6 mln paramos i\xc5\xa1 EEE EFTA \xc5\xa1ali\xc5\xb3 \xe2\x80\x93 Islandijos, Lichten\xc5\xa1teino ir Norvegijos. Buvo remiami projektai aplinkosaugos, urbanistinio atsinaujinimo, miest\xc5\xb3 u\xc5\xbeter\xc5\xa1tumo, kult\xc5\xabros paveldo apsaugos, transporto, \xc5\xa1vietimo ir mokymo bei akademini\xc5\xb3 tyrim\xc5\xb3 srityse. Apie 93% finansavimo buvo panaudota projektams aplinkos apsaugos srityje remti.\n_START_SECTION_\nFinansinis mechanizmas 1994\xe2\x80\x931998\n_START_PARAGRAPH_\nPirmoji ekonomin\xc4\x97s paramos programa buvo skirta Graikijai, Airijai, \xc5\xa0iaur\xc4\x97s Airijai, Portugalijai ir Ispanijai. Buvo remiami projektai aplinkos apsaugos, \xc5\xa1vietimo ir mokym\xc5\xb3 bei transporto srityse. Greta \xe2\x82\xac500\xc2\xa0mln projektin\xc4\x97s paramos, buvo suteiktos pal\xc5\xabkan\xc5\xb3 lengvatos paskoloms, kurios siek\xc4\x97 \xe2\x82\xac1.5\xc2\xa0mlrd Europos Investicij\xc5\xb3 Banke (EIB)._NEWLINE_Kuomet Suomija, \xc5\xa0vedija ir Austrija paliko EFTA ir prisijung\xc4\x97 prie ES 1995 sausio 1d., Europos Komisija per\xc4\x97m\xc4\x97 \xc4\xafsipareigojimus d\xc4\x97l \xc5\xa1i\xc5\xb3 trij\xc5\xb3 \xc5\xa1ali\xc5\xb3 \xc4\xafna\xc5\xa1\xc5\xb3.'